Pacient otázka: Interakcie liekov a delenie tabletky Sitagliptinu 100mg
Dobry den.Chcem sa spytat na intrakcie liekov:Concor 5,Irbesartan 150,Agen a lieku SITAGLIPTIN 100MG.Uzivam aj Milurit,Stilnox a podla potreby Cetirizin.Mozem rezat tabletky Sitagliptin 100 na polovicu ked su obalovane a nemaju ryhu?
Dakujem za odpoved.Glurenorm mi sposobil.hypoglikemiu 1,6mmol,ktor
Dobrý deň,
ďakujeme za Vašu otázku.
Medzi Vami užívanými liekmi bolo pozorovaných viacero klinicky stredne závažných interakcií v dôsledku ktorých sa môže rôzne ovplyvniť liečba. Kombináciou viacerých liekov určených pri zvýšenom krvnom tlaku sa zosilňuje antihypertenzívny účinok. Preto sa odporúča priebežne monitorovanie krvného tlaku. Zároveň sa môžu maskovať príznaky hypoglykémie, preto je potrebné častejšie sledovať hladinu glykémie. V prípade, že je jeden lekár informovaný o súčasne prebiehajúcej liečbe, je potrebné dodržať celkovú nastavenú liečbu. Pri jej stanovení lekári zvažujú prínos nad možnými rizikami, ktoré z nej vyplývajú. Ak sa u Vás vyskytnú počas liečby akékoľvek ťažkosti, je potrebné bezodkladne informovať lekára.
Obal tablety liekov s účinnou látkou sitagliptín na základe informácii od výrobcu neplní špecifickú funkciu, takže predelením tablety sa vplyv na účinok lieku nepredpokladá. Ak máte užívať zníženú dávku, s deliacou ryhou, ktorá slúži na rozdelenie lieku na rovnaké dávky, je liek Sitagliptin Teva.
Prajem pekný zvyšok dňa.
S pozdravom
PharmDr. Veronika Kiabová